Zagreb, 1. ožujka 2016.g.

INES STRENJA-LINIĆ

zastupnica u Hrvatskom saboru

- elektroničkim putem

PREDMET: Predmet: INES STRENJA-LINIĆ, zahtjev za davanjem mišljenja Povjerenstva - požurnica, dostavlja se

Dopisom Povjerenstva za odlučivanje o sukobu interesa (u daljnjem tekstu: Povjerenstvo) od 29. siječnja 2016.g., koji ste zaprimili putem elektroničke pošte 1. veljače 2016.g., pozvani ste, za potrebe postupka davanja mišljenja na Vaš zahtjev, da dostavite Povjerenstvu dopunu zahtjeva davanjem dodatnih podataka i pojašnjenja te prateće dokumentacije.

Povjerenstvo naglašava da, na temelju članka 6. Zakona o sprječavanju sukoba interesa („Narodne novine“, br. 26/11., 12/1.2, 126/12., 48/13. i 57/15.), može dati mišljenje samo u odnosu na određenu situaciju u kojoj se dužnosnik našao u dvojbi kako postupiti u skladu s načelima javnih dužnosti i pravilima propisanim ZSSI-em, ako pritom raspolaže podacima o svim činjenicama relevantnim za davanje osnovanog i valjano obrazloženog mišljenja.

S obzirom da do današnjeg dana Povjerenstvo nije zaprimilo dopunu zahtjeva za davanjem mišljenja, pozivate se da, u roku od 8 dana od primitka ovog dopisa, dostavite dopunu zahtjeva sukladno uputama iz dopisa Povjerenstva od 29. siječnja 2016.g. te se upozorava da bez navedene dopune zahtjeva Povjerenstvo nije u mogućnosti niti obvezi dati zatraženo mišljenje.

U suprotnom, ukoliko odustajete od podnesenog zahtjeva za davanjem mišljenja Povjerenstva, molimo Vas da dostavite Povjerenstvu pisanu obavijest o odustanku od Vašeg zahtjeva.

S poštovanjem, PREDSJEDNICA POVJERENSTVA

Dalija Orešković, dipl.iur.